консултации бяха използвани също и като възможност за обсъждане с индийската DGCA на връзките между индийските въздушни превозвачи и програмата SAFA.
 (22)
 От консултациите стана ясно, че въпреки че индийската DGCA е въвела определени мерки за установяване на устойчивостта на предприетите до момента подобрения в авиационната безопасност, е установена необходимост от допълнителни действия в различни области. От друга страна, индийската DGCA използва базата данни на SAFA, за да контролира дейността на индийските въздушни превозвачи в рамките на програмата SAFA. Това е видно например от факта, че индийската DGCA съобщи, че през юни 2015 г. е провела среща с Air India, за да обсъдят текущите в рамките на тази компанията процедури във връзка с начина, по който тя управлява показателите си в рамките на програмата SAFA.
 (23)
 Air India предостави преглед на системата си за управление на безопасността, обобщение на статистическата информация на SAFA по флотове, примери от комуникационната си стратегия по програмата за управление на безопасността и подробности от процедурата по SAFA, която е въвела с цел непрекъснатото си подобряване.
 (24)
 Като продължение на техническите консултации, в писма от 29 октомври 2015 г. Комисията припомни на индийската DGCA редица послания, включително това, че показателите по SAFA на индийските въздушни превозвачи трябва да се следят по-внимателно. Комисията също така посочи на Air India, че напредъкът по отношение на управлението на процедурата по SAFA трябва да се докаже чрез показателите по програмата SAFA. И индийската DGCA, и Air India бяха запознати с отговорността на ЕААБ съгласно Регламент (ЕС) No 452/2014 на Комисията (6) (част TCO) да извършва оценки на безопасността на оператори от трети държави, както и с това, че показателите по програмата SAFA са сред ключовите елементи, които EAАБ взема предвид при извършването на тези оценки.
 (25)
 Комисията взе предвид информацията, предоставена от индийската DGCA и от Air India. Беше преценено, че в този случай няма нужда от забрана или оперативни ограничения на въздушни превозвачи, сертифицирани в Индия, но че са необходими по-нататъшни технически консултации, за да се гарантира, че свързаните с безопасността въпроси могат да бъдат постоянно обсъждани.
 (26)
 Поради това и в съответствие с общите критерии, определени в приложението към Регламент (ЕО) No 2111/2005, бе преценено, че на този етап няма основания за изменение на списъка на Общността на въздушните превозвачи, които са предмет на оперативна забрана в границите на Съюза, така че в него да бъдат включени въздушни превозвачи от Индия.
 (27)
 Комисията възнамерява да продължи официалните консултации с индийската DGCA съгласно разпоредбите, предвидени в член 3, параграф 2 от Регламент (ЕО) No 473/2006.
 (28)
 Държавите членки ще продължат да следят дали индийските въздушни превозвачи ефективно прилагат съответните стандарти за безопасност чрез приоритетни наземни инспекции в съответствие с Регламент (ЕС) No 965/2012.
 Въздушни превозвачи от Индонезия
 (29)
 Консултациите с компетентния орган на Индонезия — Генералната дирекция за гражданско въздухоплаване на Индонезия („индонезийската DGCA“) — продължават с цел да се проследи неговият напредък в усилията да гарантира, че надзорът върху безопасността на всички сертифицирани в Индонезия въздушни превозвачи отговаря на международните стандарти за безопасност. След одита на ИКАО от